Alegzandra/wili-2018-roplus huggingface dataset:
A Galassia Nannara Ellittica di u Sagittariu (abbriviata in Sag DEG da u nomu in inglesu) hè una galassia satellita di a Strada di Roma. Hà un diamitru di circa 10.000 anni luci, è si trova avà a 70.000 anni luci di distanza da a Terra, in un'orbita pularia (rispettu à a Strada di Roma) chì hà un raghju di 50.000 anni luci.

u kick-boxing giapponese: kick-boxing incù colpi di ghjinochju diretti, cuniatura in pedate circulari in e cosce (low-kick) è prese di u troncu,

Canti religiosi è puemi satirichi: cuntene u Viaghju in Ascu (A cuccagna di Bazzicone), publicatu prima in L'Almanacco del Pescatore di Chiaravalle

Murfulugicamenti u labbru livrinu pò varià da una piccula incisura nantu à u labbru supiriori di u neunatu, finu à a so siparazioni cumpletta chì si stendi prima di u pavimentu di i fossi nasali. In genaru u labiuschisgiu s'accumpagna d'anumalii di i cartilagini è di l'ossa nasali, anumalii di i denti (assenza, difurmazioni, denti soprannumerarii).

In u 19, Tiberiu manda in Sardegna parechje migliaie di ghjudei di Roma accusati da pruselitismu, affinch'elli lottinu contru à i briganti è travaglinu in e minere.

Dopu la dinastia di li Severi, par tuttu lu IILi seculu sarannu li leghjoni à proclamà imperatori chì spessu regnani solu par brevi pariodi è sò parennementi impegnati in li campagni militari. La crisi economica hè puru crisi ideali è si diffondi lu Cristianesimo, in parti cumbattutu è in parti tolleratu.

In u seculu XIX, duranti a rivuluzioni industriale, diventa un grandi centru industriale tessile incù un impurtantu sviluppu urbanisticu è dimugraficu.

U massicciu face parte di u bacinu virsante di u Golu, in a sponda manca, da induve a vista annantu à e penne hè di prima trinca. A parte a menu difficiule d'accessu di e penne Rosse appartene à a cumuna di i Castiglioni. Hè situata nantu à u virsante di Ghjuvellina (à livante) è cuntene à u sudu e penne di a Rundinaghja (1658 m) duminate da u Turrone (1929 m), è à u nordu a costa à i Ghjuvelli (1863 m) in limita di a cumuna d'Upulasca induv'ella si situeghja a Punta Cavallare (1736 m).

I più antichi esempii di acrostici in grecu ricollanu à Arato di Soli è à Nicandru; ci sò numerose acrostici trà l'epigrammi di l' Antulugia Palatina è in l'opera di Dionigi u Periegeta. In a litteratura latina Cicerone tistimunieghja ch'è Ennio fù autore d'acrostici; l'argumenti in versi di e cummedie di Plautu, prisentanu in acrostici u titulu di e cummedie stesse.

Monticristu si trova à sudu di l'isula d'Elba, à punenti di l'isula di u Gigliu è di u Monti Arghjintariu, à sudu-livanti di l'isula di Pianosa è à livanti di l'affiuranti Scogliu d'Africa, notu ancu com'è Africhella è Furmicula di Monticristu.
A sucità egiziana fù una di i più stabili in a so storia. Sta stabilità fù una cunsiquenza diretta di a firtilità di u Nilu. U Nilu furnia u priziosu limu in seguitu à i so inundazioni. U granu fù una pruduzzioni cruciali in i culturi di u Mediu Urienti, induva a fami fù moltu cumuna. A pruduzzioni agricula divintò strumentu in i rapporti diplumatichi trà Egittu è l'altri paesi, è spessu contribuì à a stabilità ecunomica. Inoltri u Nilu, furniscendu i risorzi alimintari è finanziari, cuntribuiscìa à una rapita è efficienti crescita di un asercitu attu sii in u rollu difensivu ch'è di uffesa.

Miniconi R., Molinier R., Nouhen D., Pimort M.-J. (1980) Pesci di Corsica è di u Mediterraniu, Parcu Naturale Regiunale di Corsica (in francese)

U Nilu turchinu (Baḥr à u-Azraq) nasci inveci da u lavu Tana situatu in l'altupiani etiopi. U Nilu Turchinu scorri par circa 1.400 km finu à Khartoum induva si unisci à u Nilu Biancu furmendu u Nilu.

I cundizioni chì ani impiditu u pupulamentu di Monticristu ani favuritu a cunsirvazioni di a flora è di a fauna. In particulari, à Monticristu, viviani spezii animali è vegetali un tempu diffusi in tuttu u Mari Tarraniu. Di particulari rilievu sò i furmazioni di ghjiganteschi scopi chì coprini i fondi di i vaddi è parechji lecci millenarii chì fermani in vita à l'altitudini più alti. Intarissanti dinò hè a prisenza di a vipara di Monticristu (Vipara aspis sottuspezia hugyi) è u discuglossu sardu (un anfibiu prisenti solu in un paghju di isuli tuscani è in Sardegna). In particulari a vipara mostra un'evidenti sumiglia incù a vipara siciliana è ùn hè micca fruttu di pura fantasia l'ipotesi chì a so intruduzioni annantu à u tarritoriu isulanu sii duvuta à calchì imbarcazioni; basta à ricurdà chì era un' usanza cartaghjinesa quidda di lancià vipari nantu à i navi di u numicu duranti i battagli. L'isula hè, inoltri, locu di susta par migliaia di aceddi migratori è uspiteghja impurtanti culonii di aceddi marini (di particulari impurtanza hè a berta minori). Monticristu uspiteghja infini l'unica pupulazioni taliana di capra salvatica. L'ambienti marinu hè piuttostu riccu: ci sò pratarii di posidonia, anemoni marini, gurgonii, curaddi, i pesci tondi è, finu à a fini di u sittanta, erani prisenti i vechji marini, spezii oramai rarissima in l'acqui di u mari Tarraniu.

Ricodda forsi à stu periodu a cumpusizioni di a famosa Missa Papae Marcelli, chì a so impurtanza hè liata à i riformi di u Cunciliu di Trentu.

A lingua ch'elli parlanu i Calvesi hè una forma di corsu, nata da l'imbulichimi di u latinu, u tuscanu, u genuvese è e varie parlate di a vicina Balagna.

U monte Cintu hè u più monte altu di Corsica, a so cima hè 2706 metri sopra à u livellu di u mare. Hè cupartu di neve una parte maiò di l'annata. Si trova in a Corsica Suprana, è suprana a valle di Niolu, à circa 28 chilometri da u mare à punente è à 50 chilometri da u mare da u cantu uriintale. U nome "Cintu" vene da u fattu chì, vistu da luntanu, a neve li forma una spezia di cinta.
I delfini sò predatori è caccigheghjanu e so prede incù velocità. A dentitura hè adattata à l'animali chì caccigheghjanu: spezie incù molti denti sò associati incù una dieta prevalentemente di pesci, invece becchi più corti è denti menu numerosi sò associati incù a caccia di i cefalopodi. Uni pochi di delfini catturanu ancu i crustacei.

U persunaghju di Ugo Colonna hè mintuvatu in a Cronaca di Ghjuvanni Della Grossa (1388-1464). Un autore anzianu chì avaria mintuvatu à Ugo Colonna hè l’abbate Albinus Flaccus (Alcuin), unu di i maestri incaricati di a struzzione di Carulu Magnu.

A rilazioni fundamintali frà i lati d'un triangulu rittangulu hè stabilita da u tiurema di Pitagora, chì pò essa adupratu par calculà a misura di l'iputenusa quandu sò cunnisciuti i misuri di i cateti. Incù i metudi di a trigunumitria hè ancu pussibuli di ditarminà a misura di l'iputenusa cunniscendu a misura di un solu di i cateti à tempu cù l'ampiezza di un di l'anguli acuti di u triangulu rittangulu.

Ci hè una lighjenda assuciata à u situ di u Lionu di Roccapina. Sicondu 'ssa lighjenda, ci era un signori rinumatu par a so grandi bravezza chì campava quì. Par via di u so curaghju, i so numichi barbareschi l'aiani cugnumatu: "u Lionu di Roccapina". Ma accaditi chì un ghjornu ch'eddu era mossu à caccia, scuntrò una donna di una grandi biddezza è ni fubbi subitu amurosu persu. Ma era impussibuli par u signori di spusà la. Tandu, eddu, à l'addisperu, ni chjamò à a morti è subitu subitu, fù pitrificatu sopra à locu è ebbi a sumiglianza di un lionu.

U Nilu (iteru in Egizianu anticu) hè strittamenti liatu à u sviluppu di l'antica civiltà egiziana, incù a maiò parti di a pupulazioni è di i cità situati in a vaddi à nordu di Assuan. U Nilu hè statu vitali par a cultura egiziana sin da l'ità di a petra. U cambiamentu climaticu è u prugrissivu inaridimentu di i pasciala è di quiddi terri d'Egittu chì ani datu vita à u Sahara, ghjà in u 8000 a.C. presumibilamenti ani spintu l'abitanti à migrà versu u fiumu, induva ani sviluppatu dopu un'agricultura sedentaria è una sucità più cintralizata.

Fù ritruvata spizzata in dui parti in 1820 nantu à l'isula greca di Milu da un campagnolu chjamatu Yorgos Kentrotas. Kentrotas nascosi l'opara chì fù dopu eppuri siquistrata da parechji ufficiali turchi. Un ufficiali di a marina francesa, Olivier Voutier, ni ricunniscì u pregiu è, grazia à a midiazioni di Jules Dumont d'Urville è di u Marchesi di Rivière, ambasciadori francesu vicinu à l'ottumani, riiscì à cuncluda ni l'acquistu. Dopu parechji intarventi di restauru, a Venera di Milo fù prisintata à u rè Luigi XVIII in u 1821 è cullucata à u museiu di u Louvre, induv'edda hè sempri cunsirvata.
La tesi sicundu cui lu duminiu di Roma urmai si estenda so un territoriu troppu vastu è sia troppu cumplicatu par li strutturi di la Repubblica ghjistirlo, provocendu la nascita di lu Principato hè ampiamenti superata. Li raghjoni di l'ascesa di un modellu di governu centrali so basi sempri più spiccatamenti parsunali si devonu ricercà in lu declinu di lu governu senatoriale di la Repubblica rumana, lu cui primu attu va riallacciatu à la figura emblematica di Scipioni Emilianu. La diffusioni di un sempri più marcatu sensu individualisticu à ruma ha sicuramenti traccia di la diffusioni di effighj monetali ritraenti ùn più solu lu più rappresentativu di l' antenati di lu magistratu in carica, ma spessu lu magistratu medesimu. quistu processu si manifesta in cuncomitanza cù la penetrazioni di li valori di la civiltà ellenistica, favorita indubbiamenti da la cunquista rumana delli pòleis ellenichi sulli custi di la Magna Grecia (Italia meridionale) è di la Sicilia, è sospinta da la cunquista rumana di la Macedonia, di la Grecia moderna è di gran parti di lu mondu ellenistico, à eccezioni di l'Egittu duminatu da la dinastia Lagidi, postu cumunqui sottu un sempri più pressanti protettoratu.

L'invernu in Corsica hè una puesia da u pueta è autore corsu Santu Casanova. Face parte di Fiori di Cirnu, publicatu in u 1930. Hè stata publicata dinò in l'Almanaccu populare per l'annu 1931.

In generale si ritene chì u primu testu scrittu in prutofrancese (o romana lingua ò ancora lingua romanza) fubbe u ghjuramentu di Strasburgu di l'842. A prima menzione di l'esistenza d'una lingua romanza ùn risale chì à u 813, in uccasione di u synode de Tours. Bisogna però aspettà l´anni 880-881 per u primu testu litterariu, a Séquence de sainte Eulalie, pure s'ella a lingua di 'ssu testu si pò cunsiderà più simile à u picard chì à u francese stessu. Tocca però à ricunnosce chì a distinzione frà lingua è dialettu hè un'attività sterile: ùn si pò dunque decide oghjettivamente. Hè in u 1539 chì l'urdonnance de Villers-Cotterêts impuse u francese cume lingua di u dirittu è di l'amministrazione. Per tuttu u Medievu è per bona parte di l'età muderna u francese svolse in Europa un rollu simile à issu attualmente copertu da l'inglese in u mondu: era la lingua di i scambii è di a cummunicazione internaziunale, a più prestighjosa, a cui cunnoscenza era necessaria à l'omu chì viaghjava vistu chì universalmente cumpresa (in l'ambienti colti, certamente). Numarose opere litterarie recanu traccia di 'ssu "primatu" in parte perdutu: si veda, á esempiu, l'Histoisce de ma vie di Ghjacomu Casanova, autore venezianu ma chì scrive in francese per cunsentisce à a propria biografia una maghjiore diffusione.
A Lumaca d'Aiacciu (o Sammartinu d'Aiacciu) (Tyrrhenaria ceratina) hè una spezia di lumaca chì faci parti di a famiglia di l'Helicidae. Ùn si trova cà in Corsica. In particulari, a lumaca d'Aiacciu ùn si trova cà à un solu locu in Corsica: daretu à a piaghja di Campu di Loru, vicinu à l'aeroportu d'Aiacciu. Attualmenti, hè un di i più lumachi rari minacciati di sparizioni. Soprapiù, a lumaca d'Aiacciu hè u solu riprisintanti di u genaru Tyrrhenaria. A lumaca d'Aiacciu hè prutetta da l'arristatu di u 7 uttrovi 1992. Hè cunsidarata dinò com'è "in priculu criticu d'estinzioni" annantu à a lista rossa di l'IUCN.

U regnu di Guglielmu di Massa hè carattarizatu da una pulitica d'aggrissioni cuntinui contru à l'altri Regni sardi chì li parmetti di duminà una parti maiò di a Sardegna.

U punenti hè un ventu chì soffia da l'uvestu, da u punenti. Hè piuttostu dolci. Soffia più suventi di branu. Incauseghja à spessu a nebbia è a fumaccia annantu à u litturali.

L'Olmiu (simbulu Ho) hè u 67imu elementu chimicu. A so massa atomica hè 164,93032 g/mol è a so densità hè 8,78 g/cm3 . L' Olmiu hè statu scupertu in u 1879 da Cleve.

Par capiscia bè a grandi rivuluzioni uparata da Erodutu, cunsidaratu sicondu u locu cumunu com'è patri di a sturiugrafia, bisogna fà parechji premissi. Innanzi tuttu u cuncettu di storia in antica Grecia era lighjiramenti diffarenti da quiddu ch'è no intindimu oghji: veni à dì una siquenza crunulogica di avvinimenti discritta in modu obiettivu è incù metudu scentificu, tantu ch'è par moltu tempu Tucidide fù cunsidaratu u più veru è anticu sturiugrafu grecu, par quantu riguarda a scintificità di a narrazioni.

In Francia hè, per motivi storicu-ghjografici, cumpresu da bona parte di a pupolazione di a Corsica (anche grazie à a nutevole similitudine trà i dialetti corsi è i dialetti tuscani, è dunque à u talianu stessu), è di u Nizzardu (in cui, oltre à u francese chì hè a lingua ufficiale, si parlanu u provenzale è, in certi paesi, pure u ligure).

A mirria di Afà hè stata ristaurata à a fini di l'anni nuvanta. Nanzu à issu sorghji un munumentu à i caduti rializatu da unu scultori urighjinariu di Afà, Natali Bonardi, di u quali truvami i statui in i quattru agnona di a Corsica è chì hà ancu u so atelier à Afà. U merri di Afà si chjama Pasquali Miniconi.

Storicamente, quantunque, a variante cipriota di u grecu era parlata da circa 82% di a populazione ed era ampiamente distribuita in l'isula sana. A parte restante di a populazione è di lingua materna turca. Difatti, ancu l'inglese hè ampiamente usatu in Cipru.

I diffarenzi trà i parlati appena discritti sò limitati à calchì variazioni funetica, lissicali è/o d'accentu supratuttu trà Alta è Bassa Gaddura tantu chì par unu spertu locutori gadduresu sarìa pussibili à capiscia à l'accentu o sicondu calchì parola l'urighjna di una parsona di Tempiu, Nuchisi o Caragnani (è d'Agghju spezialmenti) ma li sarìa monda arduu s'iddu pruvinissi da Lungoni o S.Tiadoru.
Par quantu possi appariscia stranu, i loca cumuni annantu à u fretu clima nurvigesu ùn sò mancu stampa fundati: eppuri hè veru ch'è a nevi pò impiigà parechju tempu à scioglia si è ch'è ci si poni aspittà pricipitazioni nivosi ancu di aprili o di maghju.

Verbi: I verbi ani trè cunghjugazioni (-à, -é, -ì). A struttura di i verbi hè simili à quidda corsa, cù calchì diffarenza in a terza cunghjugazioni. Com'è u corsu è à diffarenza di u sardu u gadduresu manteni l'usu parlatu di u passatu rimotu ancu s'eddu si ni mudifichighja a struttura avvicinendu la à quidda di l'anticu tempu sardu luguduresu oghji in disusu.

A capra di Monticristu hè una spezii à risicu, chì ni fermani difatti solu 250 esimplari in a natura. à u fini di garantiscia a salvaguardia di a spezii, in u dicembri 2012 u Biuparcu di Roma hà predispostu un ricintu di 1000 m2 chì uspiteghja cinqui esimplari (trè femini è dui masci), in privisioni di evintuali futuri ripupulamenti annantu à l'isula.

I delfini sò odontoceti, mammiferi aquatici imparintati incù e balene è e focene. U nome di delfinu si riferisce in particulare à l'appartenenza à a famiglia di i Delfinidi (delfini oceanici) o di i Platanistidi (delfini d'aqua dolce), ma di e volte issu nome hè utilizatu per riferì si di manera specifica à parechje spezie chì sò più cunnisciute, com'è u tursiope è u delfinu cumunu.

Epimeteu (grecu Επιμηθεύς) hè un satellitu di Saturnu scupertu in u 1966 (scupridore Richard L. Walker) . Epimeteu ùn pussedi micca atmosfera.

U strettu di Messina, chjamatu in antichità strettu di Scilla è Cariddi, strettu di Scilla è Fretum Siculum, in l'epica tarda-medievale è muderna fanale di Messina, cullega u mare Tirrenu incù u mare Ioniu è, siparendu e duie cità di Messina è Reggio incù l'arie urbane rispettive, divide a Sicilia da a Calabria, dunque da l'Italia peninsulare è da u cuntinente talianu. In a parte a più stretta (à u nordu) hè largu circa 3,2 km, è hè cumpresu trà e cuurdinate38°00' - 38°20' Nordu è 15°30' - 15°40' Livante.

Un muvimentu particulare di a Torra, chì si effettueghja incù u Rè, si chjama arruccamentu (maiore o minore). Issu muvimentu particulare serve per mette u Rè in una pusizione più sicura (più laterale, cupertu da pioni è affiancatu da una Torra in pusizione più centrale).

Giacometti hè una casata corsa. Hè dirivata da u numìgnulu Ghjacumettu, chi hè cumpostu da u nome Ghjàcumu è di u suffissu "ettu". A casata vene da u fattu chì s'usava à dì "i Ghjacumetti" quandu si trattava di i figlioli di un certu Ghjacumettu. A casata "Giacometti" hè a trascrizzione in ghjinuvese di "Ghjacumetti".

Belasco hè un gruppu di rock britannicu (rispettivamente inglese) chi hè statu fundatu in Londra in u 1999. Si cumpone di Duff Battye (chitarra bassu, tastiere elettriche), Tim Brownlow (cantu, chitarre, pianuforte, tastiere elettriche, ukulele) è Bill Cartledge (batteria/percussione, cantu à fondu, tastiere elettriche, tromba).
U codirossu nidificheghja in l'Auropa sana. I pupulazioni di l'Auropa centru-sittintriunali sò migratrici. Ùn hè micca prisenti in gran'parti di l'arcipelagu Britannicu è in Scandinavia. In Italia vivi in i zoni muntosi è si sposta in pianura duranti l'inguernu.

L'improdu di u fiumu Nilu hè statu materia di discussioni in i pulitichi Mediuriintali è di u Corru d'Africa par molti dicennii. Varii paesi, trà i quali l'Uganda, u Sudan, l'Etiupia è u Kenya ani spessu lamintatu u duminiu egizianu riguardu à a risorsa idrica Nilu. U Nile Basin Initiative hè statu unu di i più impurtanti prugrammi par prumova a parità di improdu è cuupirazioni pacifica frà i membri di u bacinu di u Nilu. Ma sò in molti à tema ch'è u duminiu egizianu di l'acqui possi essa fonti di ostaculi ecunumichi par l'aria.

In u 1213 Guglielmu di Massa devi fà fronti à l'oppusizioni di i so novi rivali, a fazzioni di a Visconti di Pisa ed hè scunfittu vicinu à a vadina Frigido in u circondu di Massa, in Tuscana. 'Ssa dirrotta metti difinitivamenti fini à i so ambizioni di cunsulidà a so duminazioni annantu à a Sardegna è di mantena u so cuntrollu annantu à i pussidimenti cuntinintali riditati da u so patri. Guglielmu mori in u 1214 è a so zitedda maiori Benedetta di Cagliari li succedi incù u so maritu Barisone Torchitorio IV d'Arburea.

Disqus hè un sirviziu d'allughjamentu di cummenti par siti web è cumunità virtuale chì funziona per mezu di una piattaforma online. A piattaforma hà diverse funziunalità, trà e quale un sirviziu di reta suciale, prufili di participanti, sistemi di muderazione è antispam, notifiche email è cummenti mandati da telefunini. L'impresa Disqus, Inc. hè stata fundata in u 2007 è hà u so sediu in i Stati Uniti.
Da u mumentu di a so scuparta fina à u 2003 si pinsava ch'è SagDEG fussi a galassia esterna più vicina à a Terra, ma stu postu hè statu presu da a Galassia Nannara Ellittica di u Ghjacaru maiò, scuparta pocu fà.

In u 1554 Palestrina publicò u so prima libru di messi, didicatu à u papa Ghjuliu III è u 13 ghjinnaghju 1555 fù ammissu da u pontefici trà i cantori di a cappedda papali, senza chera u cunsensu à i cantori stessi, chì à u cuntrariu erani particularamenti ghjilosi di u so privileghju. Cusì, mortu u papa Ghjuliu III hè cunclusu u brivissimu regnu ancu di u succissori Marcello Cervini, è di sittembri 1555 u novu papa Paulu IV custrinsi à i dimissioni tutti i cantori spusati, frà i quali Palestrina, cuncidendu li parò una pinsioni. U mesi succissivu Palestrina fù assuntu com'è maestru di cappedda in San Ghjuvanni in Laterano; lasciarà quiddu postu in u 1560, purtendu via incù sè ancu u so figliolu Rodolfo, chì era canturinu di u coru. Da marzu 1561, truvò un novu impiegu vicinu à a Basilica di Santa Maria Maghjori.

Dumenicu spiega à u ziteddu chì zi Simonu ùn strappava mai una caspa o un grafogliulu di mani. Apradava sempri a so cultedda. Cusì ùn vastava nemmenu un graneddu. Era un omu à l’usu anticu, rispittosu di l’altri d’ogni cosa.

M20 (o NGC 6514) hè un ogettu chì face partita di u catalogu d'ogetti di Messier. Hè un Ammansu incù regione H II chì hè situatu in a custellazione di Sagittarius.

À u principiu di u XVIIu seculu, a carriera di Caravaggio hè ormai probbiu bè lanciata, com'è ni attestani i cummandi maghjori chì li sò affidati par dicurà a cappedda Contarelli o ancu a cappedda Cerasi. Ma in u 1601, l'artistu chetta a risidenza di u cardinali Del Codda - chì hà tantu fattu par accumpagnà 'ssu successu - par cullucà si in u nuveddu Palazzo Mattei induv'edddu stà u cardinali Girolamo Mattei è ancu i so frateddi, Asdrubale è Ciriaco. Ùn ci passa ch'è dui anni, ma 'ssu cambiamentu di locu è di prutittori marca un'evuluzioni in a so manera di pinghja : i sceni di genaru à i temi musicali è mitulogichi cari à Del Monta sò tralasciati à prò di a narrazioni riligiosa. Di sicuru influinzatu da u seriu è a sulennità vulsuti par i grandi cummandi publichi ch' eddu hà onurati, Caravaggio tendi à mudificà l'atmusfera di i so dipinti à distinazioni di cullizzioni privati, in un sensu à tempu più munumintali è più puru. In L'Arrestu di Cristu com'è in l'Incridulità di san Tumasgiu, chì hè pintu à pocu pressu à listessu tempu è par listessu cumandatariu, a narrazioni si ghjoca par u più annantu à i sprissioni facciali è i cenni di i parsunaghji, moltu più ch'è annantu à i custumi o annantu à i dicori chì spariscini in tuttu. Eppuri, hè dinò pussibuli di cunsidarà 'ssa tela com'è insiriscendu si in a sterpa di i furmati maiò criati par dicurà i cappeddi Contarelli è Cerasi : a storica di l'arti Francesca Cappelletti ci vedi in particulari una " stessa dinsità di l'ombri, [una] stessa maestria di l'intensità drammatica ".

Parsefuna si litticò incù Afrudita pà u beddu Adone, riiscendu à trascinà a quistioni finu davanti à Zeus chì priferì, par ùn scuntintà à nissunu, affidà lu siparatamenti à tremindù.
L'opara "Storii" (Ἱστορίαι Historìai) hè divisa in 9 libra: si tratta di una divisioni uparata da i grammatichi alessandrini (in ità ellenistica, III seculu a.C.).

A lingua lussemburghese o lussemburghesa (u lussemburghese/lussemburghesu; in lussemburghese: Lëtzebuergesch) hè una lingua germanica chì hè parlata in Lussemburgu.

Annantu à a vita è l'opari di u Palestrina in u 2009 hè statu rializatu un film, Palestrina princeps musicae (ZDF / Arti 2009), di u regista tedescu Georg Brintrup

U strettu di Messina, riguardu à l'aspettu morfulogicu, pò esse ripprisintatu com'è un imbutu incù a parte menu ampia versu u nordu, à pettu à a linea chi và da capu Peloro (Sicilia) à Torra Cavallu (Calabria). Versu u sudu, invece, st' imbutu s'apre à pocu à pocu finu à capu di l'Armi (Calabria). A limita sittentriunale hè faciule da identificà, mentre quella meridiunale pò avè un significatu geugraficu (per esempiu a carta nautica n° 138 di l'Istitutu idrugraficu di a Marina (I.I.M.) si ferma pocu prima di punta Pellaro in Calabria), o idrologicu. Quest'ultimu pò esse cunsideratu a linia ideale chì cunghjunghje capu Taormina (Sicilia) incù capu d'Armi (Calabria). Com'è aria idrologica, ancu u cunfine sittentriunale hè bellu più ampiu ch'è quellu geugraficu è cumprende l'aria di u mare Tirrenu cumpresa trà capu Milazzo, l'arcu di l'isule Eolie è e coste di u golfu di Gioia in Calabria.

U Nilu hè almenu u quintu fiumu chì in i milioni di anni hè falatu da l'altipiani etiopi travirsendu st'immensa rigioni. Imaghjini satellitari sò stati imprudati par idantificà antichi letti fluviali in u disertu à punenti di l'oghjincu corsu di u Nilu. Un canyon oghji tutalamenti ricupartu ripprisenta u corsu di un ancestrali Nilu chjamatu Eonilo chì scurria in u tardi corsu di u Mioceni (23-5,3 milioni di anni fà).

I so viaghji sò à u centru di a trama di u videughjocu "Unearthed - Trail of Ibn Battuta" sviluppatu da a Semaphore par PS3, Xbox360, PC, Smartphone è Facebook.

Cunnisciutu dapoi u seculu XVII, hè sgaghjatu in u 1839 da J. G. Vance è bulicatu in u 1885 da Antonio Annetto aruana. In u 1909, Themistocles Zammit è T. E. Peet u bulicanu di novu cum'è T. Ashby in u 1910.

A falcinedda si trova in i prata o à u cantu di i stradona. Fiurisci da maghju à uttrovi. U fiori di a falcinedda hè viulinu, o più raramenti biancu.

Arrighi hè una casata corsa. Hè dirivata da u nomu Arrigu. A casata veni da u fattu chì s'usava à dì "l'Arrighi" quandu si trattava di i figlioli di un certu Arrigu.

Esistini ancu parechji cascati, di i quali a più alta misura 840 metri. Ci sò parechji posti in l'aria circustanti u fiordu di Sogne in u quali si poni ammirà maistosi cascati chì si lampani inghjò da i fianchi ritti di i muntagni. Parechji di sti cascati sò frà i più alti di a Nurvegia. A cascata Vettisfossen à Øvre Årdal hà un disliveddu di 275 metri è hè a cascata prutetta più alta di a Nurvegia. Altri cascati famosi sò Feigumfossen à Luster, Kjosfossen in a Flåmsdalen è Kvinnafossen trà Leikanger è Hella.
A cappedda di San'Petru di Panicala hà i carattaristichi di i cappeddi rumanichi di Corsica: una navi unica, è un'absidi di forma meza cilindrica, incù i so urnamenti. Parechji elementi d'archittitura di a cappedda sò beddi intarissanti. U tettu di a cappedda par appuntu hè rimarchevuli, chì hè fattu à teghji di granitu, beddi larghi. L'absidi dinò cumporta trè balcona. Ci hè ancu una bedda rangata d'aneddi zuccati in u granitu, sottu à u tettu. Ma i più uriginali sò l'urnamenti situati tr'è u tettu è i balcona di l'absidi: ci sò i formi giomitrichi, frà i quali una croci è un rombu è i testi umani o d'animali. In a parti di a navi chì hè stata prisirvata, ferma sempri l'altari di granitu.

U parlà di Bultighjata, sumiddanti à l'agghjesu, si diffarinziighja parchì u G palatali (quidda di u talianu "gelo") sustituisci u sonu -ghj- (si dici "figgiulà" [figghjulà], "aggesu" [agghjesu] è a N nasali velari (quidda di "mancu") in piazza di u sonu nasali palatali -gn- (par es., si dici "mangià" [magnà, manghjà].

Da u situ di u Ministeru di l esteri, aghjornatu u dicembre 2007, risultanu presenti furti cumunità di cittadini italiani residenti l'esteru, esclusa a ghjà citata Svizzera (presenza di 520 122 italiani), si tenga presente chì queste cifre indicanu solu i cittadini italiani residenti l'esteru ùn tutte e persone realmente italofone:

L'ultimu affluenti di u Nilu hè l'Atbara chì si immetti circa à mità di u so parcorsu versu u mari; dapoi stu puntu a purtata d'acqua, in assenza di nova alimantazioni, tendi à diminuiscia par via di l'evapurazioni.

Arthur Neville Chamberlain hè statu u Primu Ministru di u Regnu Unitu da u 28 maghju 1937 à u 10 maghju 1940 è durante a so attività hà sempre circatu di mantene a pace in Auropa ancu à u prezu di cuncessione à u dittatore alemanu Adolf Hitler.

a scrittura di u gadduresu cumporta calchì particularità tradiziunali: u gruppu dd si scrivi à spessu ddh (Gaddhura); u gruppu ghj si scrivi gghj è u gruppu chj si scrivi cchj (eccituatu in principiu d'una parola); ùn s'aprada micca è ma é inveci; sò aduprati com'è in talianu illu, illi, illa, inveci di in u, in i, in a in corsu.

Eppuri Arrigu finisci di pattighjà incù a ripublica di Ghjenuva, è faci ancu parti di a sucità finanziaria Maona chì faci architittà trà 1378 è 1383 a citatedda (Bastia) à l'urighjini di a cità di Bastia. Arrigu cambia di novu d'ubbidienza, faci catturà l'azziunarii di a Maona è ridiventa un "fideli" di u rè d'Aragona è finisci di guvirnà a guasgi tutalità di l'isula di manera autunoma. Si ni mori di ghjugnu di u 1401, à u mumentu d'un'epidemia chì culpisci a Corsica. Siont'è certi fonti, saria statu avvilanatu.

i soni "intricciati" -chj- /c/ è -ghj- /ɟ/ ("ghjesgia", "occhji", "aricchji", "ghjnocchji", "ghjattu", "fighjulà", "chjamà", "chjodu" sò com"è in corsu, à diffarenza di u sardu induva ùn sò micca prisenti ("cresia", "ogros", "oricras", "gattu", "bidere", "abbochinare", "tzou"); u sonu ghj- in principiu di una parola hè prununciatu com'è "i" semicunsunantica (/je:ʒa/, /jat:u/ pa' "ghjesgia", "ghjattu" ma hè sempri scrittu in u testu), com'è in u corsu pumuntincu;
A dumanda sana (o aggrigata), annutata Z, hè aggrigazione di u cunsumu, annutatu C, di l'investimentu privatu annutatu Ip, è infine di e spese publiche, annutate G.

U sultanu cambiò di novu idea è inviò Ibn Battuta in China com'è ambasciatori, ma a spidizioni faddì a causa di un assaltu à a so caravana; in un sicondu tantativu u viaghjadori feci naufraghju vicinu à Calcutta.

Dopumeziornu, si calcicava l’uva è pò a ghjenti si ni cunturrava. Ogni parsona si lucinziava cù a so sporta piena in bocca. Ogni faccia ridia.

Un discorsu simile vale per u Principatu di Monacu duve, pure grazie à l'immigrazione da l'Italia, a cumunità italiana custituisce u 16% di i residenti di u Paese, (ma secundu l'ultimi dati di u Ministeru di l Affari Esteri italianu, relativi à a fine di u 2004, i cittadini italiani custituirianu ben u 21%). Nunostante ùn aghjia un ricunoscimentu ufficiale, u talianu hè a seconda lingua mamma di u Principatu Dopu u francese, unicu idioma ufficiale di u Statu, subitu prima di u monegascu, una variante di u ligure, chì invece gode di u status di lingua naziunale, cume tale viene tutelatu insegnatu in alcune scole.

Di ghjinnaghju 2012 hè stata data nutizia chì l'isula era invasa da topa neri, chì sembra ch'è fussini ghjunti par via di i navi è i bateddi è chì, ùn truvendu micca antagunisti biulogichi annantu à l'isula, siini prulificati. Par cumbatta l'invasioni, sò stati catapultati annantu à l'isula 26 tonni di eschi avvilanati. L'opara di dirattisazioni cusì effittuata pari parò avè datu cunsiquenzi pusitivi: da un aspizzioni effittuata annantu à l'isula par virificà a situazioni in seguitu à u lanciu di l'eschi avvilanati ùn sò micca emersi situazioni critichi par l'ecusistema di l'isula, bench'è parechji ambientalisti ùn si siini micca ditti di u tuttu suddisfatti da l'aspizzioni. D'aostu 2012 sò stati cuntati circa 600 berti minori, chì ani pussutu ripupulà i so nida grazia à l'eradicazioni di u topu neru, cunsidaratu causa di u decrementu è di l'estinzioni di a spezia in quantu pridatori di l'ova è di i piulacona.

Hè elettu consulu in u 259 nanzu G.-C., mentre a prima guerra punica. Vitturiosu di i Cartaginesi à u mumentu di parechji cumbattimenti in Corsica è in Sardegna, distrughje Olbia in Sardegna. Sient'è Valeriu-Massimu, face magnifichi funerali à u generale cartaginese Hannon, mortu quand'ellu difendia Olbia. Attacca dopu a Corsica, pigliendu di notte Alalia, ch'ellu incendia è rinoma Aleria. 'Ssi successi li valenu di cilibrà un trionfu à u mumentu di u so ritornu à Roma.

La crisi di lu Principato, avviatasi già à la morti di Marcu Aureliu, si cuncretizza nell'ascesa di Settimiu Severu (193-211) è in la riforma di l'istitutu di lu principato, urmai estraniu à li dinamichi di l'ambitu senatoriali è duminatu da quelli di l'esercitu. La monarchia milità severiana (193-235), seppuri ripesca talvolta la necessità di una legittimazioni senatoria, preludi all'avventu di lu duminatu (285-641), dopu la fasi assai dinamica di l'anarchia milità (235-285).
A Madalena (in talianu hè ufficialmenti La Maddalena) hè una cumuna è un'isula di a Pruvincia di Tarranóa è Tempiu in Sardegna. L'abitanti di A Madalena si chjamani "madalinini". In u 2006 a so populazioni era di 11.100 abitanti.

À l'iniziu di u 2011 Disqus hà ottenutu 10 milioni di dullari di finanzamentu da i fondi di venture capital North Bridge Venture Partners è Union Square Ventures.

I lava inveci sò molti numarosi, circa 450 000, di i quali solu 400 parò incù aria supiriori à 5 km². U più grandi di quisti hè u Mjøsà (365 km²), suvitatu da u Røssvatnet (210 km²) è da u Femund (204 km²).

Tuttu hè per sta maladetta trippa hè una puesia di Anton' Battisti Paoli (1858-1931) dettu Paoli di Tagliu. Hè stata publicata in a Barretta Misgia in u 1929.

Capu Peloro, inoltri, rapprisenta l'estremità uriintali di a rigioni; l'isuli di Strombolicchio, Pantellaria è Lampedusa, inveci, rapprisentani rispittivamenti l'estremità sittintriunali, uccidintali è miridiunali.

U Nilu hè statu è hè sempri imprudatu par u trasportu di ropa longu u so parcorsu. Mentri a maiò parti di l'egiziani vivi sempri in a vaddi di u Nilu, a custruzzioni di a Diga di Assuan (tarminata in u 1970) par furniscia energia idrualettrica hà intarrottu l'inundazioni estivi è u rinnovu di u tarrenu fertili.

L'acantu (Acanthus mollis) hè una pianta chì faci parti di a famiglia di l'Acanthaceae. Hè cumuna in i rigioni di u Mediterraniu. Si scontra à spessu à u cantu di i stradona. L'acantu hè altu sin'à 1,50 m. Fiurisci da maghju à aostu. I casci sò verdi scuri è beddi larghi.

Esiste un terrame specificu di Skorba chjamata Skorba grisgia è Skorba rossa. U terrame Skorba grisgia hè caratterizatu da un culore grisgiu di a ceramica, pudendu andà sin'à u neru. U terrame Skorba rossu si differenzieghja da u culore rossu o brunu di a ceramica.

Pierre Antonio Jean Bach (1906-1971), era un pittore paesista, natu à Toul (Meurthe-et-Moselle, Francia), cullucatu in 1930 accantu à a marina d'Erbalunga, cumuna di Brandu (Corsica suprana).

Fubbe l'architettu è ingegnere di Carlu Emanuele III di Savoia è hà travagliatu à a citadella di Alessandria è à e furtificazzione di Exilles.

A nannara - o arba di l'Ascinzioni verdi - (sedum stellatum) hè un fiori chì faci parti di a famiglia di i Crassulaceae. U so ariali hè u Mediterraniu sittintriunali. L'arba di l'Ascinzioni verdi hè alta trè à 15 cm. I casci sò longhi 1 à 1,5 cm. U fustu hè drittu o chjinatu. I fiori sò rusulini. A nànnara fiurisci di maghju o di ghjugnu. A so sissualità hè ermafrodita. Si trova in i mura, in i chjappona, in i pitricaghji.

Un' antra peculiarità di u strettu di Messina hè a prisenza d'una varia è numerosa fauna batipelagica (cumunamente chjamata ancu fauna abissale) chì, traspurtata in superficia da u currente pruvinente da Sudu, pò esse catturata faciule sempre in cundizione vitale in i punti di turbulenza maiore (vortici o scale di marea), o truvata in e spiaghje longu a ribba in particulare cundizione meteo-marine. Esempii classichi da minziunà sò Chauliodus sloani (pesciu vipara), Argyropelecus hemigymnus (pesciu accetta o accetta d'argentu) è Myctophum punctatum (pesciu diavule).
Più ricintamenti a sicchina duranti l'anni uttanta hà purtatu à a fami parechji pupulazioni in Etiupia è in Sudan. L'Egittu hè statu parzialamenti prutettu da stu prucessu par via di l'accumulu di acqua in u lavu Nasser.

A cumunità scentifica l'hà didicatu l'astiroidi 1134 Kepler, un crateru lunari di 31 km di diamitru, un crateru annantu à a pianeta Marti di 233 km di diamitru, una cresta di 15 km di lunghezza annantu à Fobos (unu di i dui satelliti di Marti) è Kepler-22 b, a pianeta più simili à a Terra scatulita insin'ad avà in l'Universu, chì urbiteghja intornu à Kepler-22, una stedda nannara giadda situata in a custiddazioni di u Cignu è u telescopiu spaziali Kepler di a NASA.

Nonustanti bona parti di a Nurvegia si trovi à nordu di u Chjerchju pulariu Articu, u clima custieri hè di tipu Atlanticu, parchì mitigatu da l'acqui caldi di a Currenti di u Golfu. À l'internu u clima hè di tipu cuntinintali, incù inguerni freti.

L'arte (o art), in u so significatu più ampiu, cumprende ogni attività umana - esercitata individualmente o cullittivamenti - chì cunduce à forme criativi d'esprissione estetica, basate annantu à mezi tecnichi, abilità innate è norme cumpurtamentale derivante da u studiu è da a sperienza. In a so accizione oghjinca, l'arte hè strittamente cunnessu à a capacità di trasmette emuzione è "missaghji" sugettivi. Eppuri ùn esiste micca un unicu linguaghju artisticu è neppuru un unicu codice d'interpretazione.

In a definizione data da Richter, a magnitudine ML di qualsiasi terramutu hè data da u lugaritmu in basa dece di u massimu spustamentu di a traccia (rispettu à u zeru, espressu in micrometri) in un sismugrafu à tursione di Wood-Anderson calibratu di manera standard, s'è l'evvenimentu s'hè virificatu à una distanza epicentrale di 100 km.

Hè mintuvata Santa Divota in qualchì puesi corsa. Ghjuvan' Petru Lucciardi in particulare li dedicò l'opera di teatru entitulata U Martiriu di Santa Divota, chì cumprende a puesia À i Corsi.

Sò ditti funzioni trigunumetrichi diretti quiddi chì à un angulu, di solitu aspressu in radianti, associani una lunghezza o un rapportu frà lunghezzi. A causa di l'equivalenza circulari di l'anguli, tutti i funzioni trigunumetrichi diretti sò ancu funzioni periodichi incù periodu

U titulu par u quali hè nota a so opara annantu à i viaghji effittuati hè Riḥla (arabu:ﺭﺣﻠـة), chì significheghja "Viaghju", ma in rialità hè in arabu:تحفة النظار في غرائب الأمصار وعجائب الأسفار Tuḥfat à u-naẓār fī gharāʾib à u-amṣār wa ʿajāʾib à u-asfār, chì hè traducibuli com'è "Un donu di grandi valori par chì voli lampà u sguardu annantu à cità insolitu è peripli d'incantu". L'opara fù cummissiunata da u sultanu di u Maroccu Abu Inan Faris.

Back to the Future Part II (titulu francese: Retour vers le futur II, in corsu: "Ritornu à u futuru II") hè un filmu cumedia di fintascienza di l'annu 1989 incù Michael J. Fox è Christopher Lloyd. Hè statu rializatu da Robert Zemeckis. Hè a segonda parte di a trilugia famosa di Back to the Future.
Ufficialmente, a lingua italiana ha un alfabetu di 26 lettere, ovveru equivalente quellu inglese. Questu nunostante, u talianu utilizzeghja principalmente 21 lett di l'alfabetu latinu. In effetti 'k', 'j', 'w', 'x', 'y' esistenu solu in parole d'orighjne stranghjera, dialettali di usu cumune ("jella"), toponimi (Jesi, Jesolu), certi cugnomi cume U Jacunu o cume varianti grafiche di scrittura (ad es. in Pirandellu ghjoja invece di gioia). Esistenu accenti grafichi annant' e vocali: in particulare quellu acuto (´) solu annant' a e (raramente annant' a o annant' a a; una grafia ricercata i esighjria pure su i u da u mumentu chì sò sempre "vocali chjuse") quellu grave (`) su tutte e altre. L'accentu circunflessu (^) serve per indic a cuntrazione di due vocali, in particul due /i/. Si hè soliti indicà u suprattuttu in i (pochi) casi in cui vi pussa esse ambiguità di tipu umograficu. Per esempiu a parola "geni" pò riferì si sia à di e menti brillanti (al singulare: "genio") sia i nostri caratteri ereditari (al singulare: "gene"). Scritta "ghjnî" ùn po chì rifere si u primu significatu. L'accentu graficu hè ubbligatoriu annant'à e parole tronche (o ossitune o megliu ancora "ultimali"), chì hanu cioè l'accentu sull'ultima sillaba e finiscinu per vocale. Altrove l'accentu graficu hè facultativu, ma utile per distingue parole altrimenti omugrafe.

M40 hè un ogettu chì face partita di u catalogu d'ogetti di Messier. Hè un Stella doppia WNC4 chì hè situatu in a custellazione di Ursa Major.

A Capra aegagrus hè diffusa soprattuttu in Asia minori è Mediu Urienti, ma sò prisenti di i pupulazioni ancu in parechji isuli di l'Egeiu è à Creta. A Monticristu a Capra aegagrus vivi à u statu salvaticu, in picculi branchi chì cambiani cumpusizioni è numaru in i varii periodi di l'annu. I corra sò incurvati, incù a superficia antiriori cumpressa latiralamenti in modu da furmà una carena affilata. I masci adulti prisentani un manteddu brunu chjaru, spessu incù una linia nera chì cuntinueghja nantu à i spaddi è nantu à a parti vintrali di i membri; i femini ani inveci un manteddu brunu chjaru uniformu.

A cità s'hè sviluppata annant'à l'umonimu prumuntoriu ed hè siparata da l'isula d'Elba da u Canali di Piumbinu chì rapprisenta u cunfinu murfulogicu trà u Mari licuru, à u nordu, è u Mari Tirrenu, à u sudu.

In i formuli ripurtati quì sottu si indicarà incù i l'iputenusa, incù c1 è c2 i dui cateti è incù h l'altezza custruita annantu à l'iputenusa d'un triangulu rittangulu genericu . L'anguli opposti à i cateti c1 è c2 sarani rispittivamenti γ1 è γ2.

A Costa Smiralda (in gadduresu Monti di Mola) hè u trattu di costa di a Sardigna nord'urientali (Gaddura) in la pruvincia di Tarranoa è Tempiu. Forma una pinisula interamenti cumpresa in la Cumuna di Alzachena è ch'idda parti da l'umonimu golfu à quiddu di Cugnana.
I dui lingui principali chì cumponini u sardu sò u sardu luguduresu è u sardu campidanesu. U gadduresu, parlatu in u nordu di l'isula, in Gaddura, hè una lingua chì s'assumiglia à u corsu sartinesu corsu di tipu sartinesu, incù 20% di u vucabulariu sputicamenti sardu, mentri u sassaresu, parlatu da l'Anglona finu a l'Asinara è à spessu cunsidaratu com'è un varietà di transizioni incù à lingua sarda par via di a forti influenza lissicali, funetica è sintattica ancu s'iddu a grammatica è a maiò parti di u lessicu fermani italurumanzi.

U talianu hè spartu pure à Malta, ove hè parlatu è cumpresu da a maghjor parte di a pupolazione grazie à i prugrammi televisivi è l'insegnamentu sculasticu universitariu. In queste isole u talianu fu lingua ufficiale inseme à l'inglese finu à u 1934, annu in cui fu sustituitu da u maltese. Tuttavia, à u ghjornu d'oghje ùn gode di alcun ricunoscimentu ufficiale è ùn viene utilizzatu da a pupolazione maltese se ùn in ambitu turisticu è cummerciale cù l'italofoni.

Oslu hè u centru pà a miò parti multietnicu di u paesi, induva, oltri à i Lapponi, ci sò immigrati chì pruvenini principalamenti da Pakistan, Sumalia è Iraccu, oltri à i vicini danesi è svidesi. L'immigrati in Nurvegia sò circa 387 000.

Palestrina fù mori stimatu sii in vita ch'è dopu à a so morti, i so cumpusizioni essendu cunsidarati com'è un mudeddu insuparatu di a pulifunia vucali sacra rinascimentali di a Ghjesgia Rumana. Fù ancu un omu dutatu di un grandi sensu praticu; grazia à una seria di scelti ghjudiziuti è oppurtuni, uparati in mumenti difficiuli di a so vita, cundussi un'esistenza asgiata.

A cità hè prefettura di u dipartimentu è capilocu di u circundariu è di 6 cantoni. Hè u portu principale di l'isula, a so principale cità cummerciale e a so più grande agglumerazione urbana.

Esistini numarosi copii di 'ssu dipintu, frà i quali dui pruvucheghjani particularamenti l'intaressu di i storichi di l'arti : una hè cunsirvata à Odessa è l'altru apparteni à una cullizzioni privata rumana. S'è a virsioni d'Odessa hè generalamenti rispinta di u catalogu di l'opari di Caravage, quidda di Roma hè vivamenti cuntistata dapoi 2004, è pudaria ancu pratenda à u statutu d'opara autografa, à listessu titulu ch'è a tela di Dublinu.

Resta u fattu chì u bacinu idrugraficu di u Nilu ferma cumplessu, è molti fattori annantu à un'aria cusì vasta poni influinzà ancu nutevulamenti a purtata di u fiumu, com'è l'andamentu meteu, deviazioni di u corsu d'acqua, l'evapurazioni è filtrazioni in i faldi acquiferi.

Ogni campu pussede due torre. À l'iniziu di a partita, a torra hè piazzata annantu à e cantarelle A1 è H1 per i bianchi è A8 è H8 per i neri.

À u mumentu di a staghjone turistica, d'istate, l'isula hè pigliata da assaltu è omu priferiscerà a matina o a sirata per si spassighjà ci. Invece, mentre i ghjorni festivi è mentre l'inguernu, omu ci pò spassighjà tutta a ghurnata senza guasi scuntrà à nimu.
L' orchidee salvatiche in Italia cumprendenu 29 generi è 190 spezie o sottuspezie . Guasi a tutalità di e spezie sò piante geofite, eccittuatu Liparis loeselii, Malaxis paludosa è Spiranthes aestivalis chì ponu esse cunsiderate piante epifite chì si sviloppanu annantu à tappeti di murzi (Bryophyta) è sfagni (Sphagnum) o in e turbiere.

Tullu Ostiliu, succedutu subitu à lu precedenti, siedi à lu tronu finu à lu 641, sconfigghjindu li Sabini è cunquistendu Alba Longa, cù una iniziali espansioni territoriali in lu Laziu. Da un puntu di vista storicu si tratta di un fattu possibili, poiché à la mità di lu VILi seculu a.C. si hè osservatu un abbandonu di li villagghj limitrofi. À lu ri vieni attribuita puru la prima pavimentazioni di lu Foru.

Inoltre in l'anni 1960, Franco Modigliani sviluppa un mudellu macro-ecunumetricu cumplessu, u mudellu MPS, in cui u nucleu è un mudellu IS-LM aumentatu di a rilazione inflazione-misata ispirata di a curva di Phillips.

U gadduresu hà caratteristichi sintattichi, funetichi è ortugrafichi assà diffarenti rispettu à a lingua sarda. I reguli di scrittura sò vicini à quiddi di a lingua corsa incu calchì diffarenza liata à una influenza maiori di l'ortugrafia taliana è u vucabularia d'urighjina sarda.

In seguitu si ricò à Aden, in Yemen, è in Kenya, par dirighja si dopu versu l'India, travirsendu Siria, Russia miridiunali è Afghanistan, finu a ghjunghja à Delhi.
Medea, Figlia di Eeta, rè di a Colchidi, hè unu di i parsunaghji più celebri è contruversi di a mitulugia greca. U so nomu in grecu significheghja "astuzii, scaltrezzi"; infatti a tradizioni a discrivi com'è una maga dutata di puteri tuttu à fattu divini. Quandu Ghjasonu ghjunghji in Colchidi incù l'Argunauti à a ricerca di u Veli d'oru custuditu da un feroci è terribuli dragonu à contu di Eeta, edda si ni innamora pirdutamenti. È par aiutà lu à righjunghja u so scopu ghjunghji à uccida u frateddu Apsirtu, sparghjendu ni i povari resti daretu ad edda dopu essa si imbarcata nantu à a navi Argu incù Ghjasonu, divintatu u so sposu. U babbu, cusì, truvendu si custrettu à raccoglia i membra di u figliolu, ùn riesci à righjunghja a spidizioni, è l'Argunauti torrani à Iolcu incù u Veli d'Oru. U ziu di Ghjasonu, Pelia, rifiuta tuttavia di cunceda u tronu à u nipoti, com'è avia prumissu in pricidenza, in cambiu di u Veli: Medea tandu sfrutta i so probbii abilità magichi è incù l'ingannu si rendi prutagonistu di novi atrucità par aiutà l'amatu. Cunvinci infatti i figlii di Pelia à somministrà à u patri un "pharmakòn", dopu avè lu fattu à pezzi è budditu, chì l'avaristi ringhjuvanitu cumplitamenti: dimostra a validità di a a so arti ripurtendu un beccu à a cundizioni di agneddu, dopu avè lu sminuzzatu è budditu incù arbi magichi. I figloli ingenui si lasciani ingannà è pruvocani cusì a morti di u babbu, trà atroci suffrenzi: Acastu, figliu di Pelia, piitusamenti sippiddisci quiddi povari resti è bandisci Medea è Ghjasonu da Iolcu, custringhjendu li à rifugià si à Corintu, induva si spusarani. Dopu deci anni, parò, Creonti, rè di a cità, voli dà a so figliola Glauci in sposa à Ghjasonu, uffrendu cusì à quist'ultimu a pussibilità di succissioni à u tronu. Ghjasonu accetta, abbandunendu cusì a so moglia Medea. Vista l'indiffarenza di Ghjasonu di fronti à a so addispirazioni, Medea medita una trimenda vindetta. Finghjendu si rassignata, manda in donu un manteddu à a ghjovana Glauci, a quali, ùn sapendu chì u donu hè pienu di vilenu, l'indossa par dopu mora frà dulori strazianti. U babbu Creonti, accorsu in aiutu, tocca anch'eddu u manteddu, è si ni mori. Ma a vindetta di Medea ùn finisci quì. Sicondu a tragedia di Euripidi, par assicurà si chì Ghjasonu ùn aghji discindenza, uccidi i figlii (Mermero è Feri) avuti incù eddu.

In generali u virsanti uccidintali hè rittu è scavatu da vaddi chì tarmineghjani annantu à u mari furmendu i fiordi. U latu internu di i Monti Scandinavi hà inveci un'inclinazioni più dolci.

Pasquale Paoli ebbe l'intenzione di pone l'effigia di Santa Divota annantu à a stemma di a Corsica. Scrisse cusì di ghjunghju 1762 à u conte Antoniu Rivarola. A vulia mette non solu annantu à a bandera, ma dinù annantu à l'arme di i so cumbattanti. Ma Paoli ùn a fece finalmente micca. Creò invece un ordine di cavalleria cumpostu da cinquanta Bravi, scelti frà i so cumbattanti i più curaghjosi, chì eranu sottu à a prutizzione di Santa Divota, è purtavanu dinù una medaglia incù l'effigia di Divota.